Kyk Video: Malema blyk skote af te vuur met 'n aanvalsgeweer tydens 'n EFF partytjie | SAUK.co.za - Nuus.info
Beeldmateriaal waarin die EFF leier, Julius Malema, oor die afgelope naweek 'n AK47 aanvalsgeweer afvuur tydens die EFF se 5de verjaardagviering, doen vanoggend wyd die rondte. Die EFF ontken dat dit 'n regte AK 47 was en sê dat dit ook nie regte patrone was wat afgevuur is nie.
Ondertussen het beide die ANC Jeugliga en Afriforum aangedui dat hulle kriminele klagte gaan lê ingevolge artikel 120 (7) van die Vuurwapenbeeherwet van 2000 oor die afvuur van 'n vuurwapen in 'n bewoonde gebied. Daar sal ook gevra word om ondersoek in te stel of Malema 'n lisensie besit vir die wapen.
Dis sekondêre dinge daardie. Ja, kla hom aan en vervolg hom, geen beswaar daarteen. Maar besef ook dat die simboliese impak van die aksie vir hom en sy EFF van oneindig groter waarde is. Daardie geweerskote was 'n politieke stelling waaroor niemand hoef te twyfel nie.
Mike Schussler het gister bekend gemaak dat daar nou in Suid-Afrika meer werklose mense is as mense wat werk. Ramaphosa het gesê onteiening sonder vergoeding sal plaasvind ongeag die uitkoms van die proses wat tans gevolg word om openbare menings te toets. Hierdie werklose massa word beïnvloed en gebruik deur die EFF en ANC om in hulle oorweldigende getalle 'n politieke koers in te slaan wat onvermydelik op 'n ramp van onberekenbare omvang afstuur.
Dit is nou ooglopend dat die "rewolusie" waaroor daar sedert die middel jare 60 gepraat word, deurgevoer sal word. Met wapengeweld as dit moet.
Julius Malema se AK47 skote gaan nog ver en wyd en hard weerklink in die bloedbevlekte geskiedenis van hierdie land.